CELEX: 32020R0206
Language: sl
Date: 2020-02-14 00:00:00
Title: Izvedbena uredba Komisije (EU) 2020/206 z dne 14. februarja 2020 o odobritvi dajanja na trg sadne pulpe, soka iz pulpe in koncentriranega soka iz pulpe iz Theobroma cacao L. kot tradicionalnega živila iz tretje države v skladu z Uredbo (EU) 2015/2283 Evropskega parlamenta in Sveta ter o spremembi Izvedbene uredbe Komisije (EU) 2017/2470 (Besedilo velja za EGP)

17.2.2020   
               
               
                  SL
               
               
                  Uradni list Evropske unije
               
               
                  L 43/66
               
            
         IZVEDBENA UREDBA KOMISIJE (EU) 2020/206
         z dne 14. februarja 2020
         o odobritvi dajanja na trg sadne pulpe, soka iz pulpe in koncentriranega soka iz pulpe iz Theobroma cacao L. kot tradicionalnega živila iz tretje države v skladu z Uredbo (EU) 2015/2283 Evropskega parlamenta in Sveta ter o spremembi Izvedbene uredbe Komisije (EU) 2017/2470
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2015/2283 Evropskega parlamenta in Sveta z dne 25. novembra 2015 o novih živilih, spremembi Uredbe (EU) št. 1169/2011 Evropskega parlamenta in Sveta in razveljavitvi Uredbe (ES) št. 258/97 ter Uredbe Komisije (ES) št. 1852/2001 (1) in zlasti člena 15(4) Uredbe,
         ob upoštevanju naslednjega:
         
                     (1)
                  
                  
                     Uredba (EU) 2015/2283 določa, da se na trg v Uniji lahko dajo le odobrena nova živila, vključena na seznam Unije. Tradicionalno živilo iz tretje države je novo živilo, opredeljeno v členu 3 Uredbe (EU) 2015/2283.
                  
               
                     (2)
                  
                  
                     Izvedbena uredba Komisije (EU) 2017/2468 (2) določa upravne in znanstvene zahteve za tradicionalna živila iz tretjih držav.
                  
               
                     (3)
                  
                  
                     V skladu s členom 8 Uredbe (EU) 2015/2283 je bila sprejeta Izvedbena uredba Komisije (EU) 2017/2470 (3), s katero je bil oblikovan seznam Unije odobrenih novih živil.
                  
               
                     (4)
                  
                  
                     Komisija v skladu s členom 15(4) Uredbe (EU) 2015/2283 odloči o odobritvi in dajanju na trg Unije tradicionalnega živila iz tretje države.
                  
               
                     (5)
                  
                  
                     Podjetji Nestec York Ltd. in Cabosse Naturals NV (v nadaljnjem besedilu: vložnika) sta 30. januarja 2019 in 28. marca 2019 Komisiji priglasili namero dajanja na trg Unije sadne pulpe, soka iz pulpe in koncentriranega soka iz pulpe iz Theobroma cacao L. („pulpa plodov kakavovca“) kot tradicionalnega živila iz tretje države v smislu člena 14 Uredbe (EU) 2015/2283. Vložnika trdita, da lahko sadno pulpo, sok iz pulpe in koncentrirani sok iz pulpe iz Theobroma cacao L. kot take ali kot sestavine uživa splošna populacija.
                  
               
                     (6)
                  
                  
                     Komisija je v skladu s členom 7(2) Izvedbene uredbe (EU) 2017/2468 od vložnikov zahtevala dodatne informacije glede veljavnosti priglasitve. Zahtevane informacije so bile predložene 12. aprila 2019 in 20. junija 2019.
                  
               
                     (7)
                  
                  
                     Podatki, ki sta jih predložila vložnika, kažejo, da imajo sadna pulpa, sok iz pulpe in koncentrirani sok iz pulpe iz Theobroma cacao L. dolgo tradicijo varne uporabe živila v Braziliji.
                  
               
                     (8)
                  
                  
                     Komisija je 22. maja 2019 in 20. junija 2019 v skladu s členom 15(1) Uredbe (EU) 2015/2283 veljavni priglasitvi posredovala državam članicam in Evropski agenciji za varnost hrane (v nadaljnjem besedilu: Agencija).
                  
               
                     (9)
                  
                  
                     Države članice ali Agencija Komisiji v obdobju štirih mesecev iz člena 15(2) Uredbe (EU) 2015/2283 niso predložile ustrezno utemeljenih pripomb glede varnosti dajanja sadne pulpe, soka iz pulpe in koncentriranega soka iz pulpe iz Theobroma cacao L. na trg v Uniji.
                  
               
                     (10)
                  
                  
                     Komisija bi morala zato odobriti dajanje sadne pulpe, soka iz pulpe in koncentriranega soka iz pulpe iz Theobroma cacao L. na trg v Uniji in posodobiti seznam Unije novih živil.
                  
               
                     (11)
                  
                  
                     Izvedbeno uredbo (EU) 2017/2470 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            
               1.   Sadna pulpa, sok iz pulpe in koncentrirani sok iz pulpe iz Theobroma cacao L., kakor so opredeljeni v Prilogi k tej uredbi, se vključijo na seznam Unije odobrenih novih živil, oblikovan z Izvedbeno uredbo (EU) 2017/2470.
            
            
               2.   Vnos na seznamu Unije iz odstavka 1 vključuje pogoje uporabe in zahteve za označevanje, določene v Prilogi k tej uredbi.
            
         
         
            Člen 2
            Priloga k Izvedbeni uredbi (EU) 2017/2470 se spremeni v skladu s Prilogo k tej uredbi.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 14. februarja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 327, 11.12.2015, str. 1.
         
            (2)  Izvedbena uredba Komisije (EU) 2017/2468 z dne 20. decembra 2017 o določitvi upravnih in znanstvenih zahtev za tradicionalna živila iz tretjih držav v skladu z Uredbo (EU) 2015/2283 Evropskega parlamenta in Sveta o novih živilih (UL L 351, 30.12.2017, str. 55).
         
            (3)  Izvedbena uredba Komisije (EU) 2017/2470 z dne 20. decembra 2017 o oblikovanju seznama Unije novih živil v skladu z Uredbo (EU) 2015/2283 Evropskega parlamenta in Sveta o novih živilih (UL L 351, 30.12.2017, str. 72).
      
      
         
            PRILOGA
            Priloga k Izvedbeni uredbi (EU) 2017/2470 se spremeni:
            
                        (1)
                     
                     
                        v tabeli 1 (Odobrena nova živila) se po abecednem vrstnem redu vstavi naslednji vnos:
                        
                                    Odobreno novo živilo
                                 
                                 
                                    Pogoji za uporabo novih živil
                                 
                                 
                                    Dodatne posebne zahteve za označevanje
                                 
                                 
                                    Druge zahteve
                                 
                              
                                    „Sadna pulpa, sok iz pulpe in koncentrirani sok iz pulpe iz Theobroma cacao L. (tradicionalno živilo iz tretje države)
                                 
                                 
                                    ni opredeljeno
                                 
                                 
                                    Poimenovanje novega živila pri označevanju živil, ki ga vsebujejo, je ‚pulpa plodov kakavovca (Theobroma cacao L.)‘, ‚sok iz pulpe plodov kakavovca (Theobroma cacao L.)‘ ali ‚koncentrirani sok iz pulpe plodov kakavovca (Theobroma cacao L.)‘ glede na uporabljeno obliko.“
                                 
                                 
                                     
                                 
                              
                  
                        (2)
                     
                     
                        v tabeli 2 (Specifikacije) se po abecednem vrstnem redu vstavi naslednji vnos:
                        
                                    Odobreno novo živilo
                                 
                                 
                                    Specifikacije
                                 
                              
                                    „Sadna pulpa, sok iz pulpe in koncentrirani sok iz pulpe iz Theobroma cacao L.
                                    (tradicionalno živilo iz tretje države)
                                 
                                 
                                    
                                       Opis/opredelitev
                                    
                                    Tradicionalno živilo je sadna pulpa plodov kakavovca (Theobroma cacao L.), ki je ‚vodena, sluzasta in kisla snov, v kateri se nahajajo semena‘.
                                    Sadna pulpa plodov kakavovca se pridobiva tako, da se plod odpre, nato pa se pulpa loči od lupine in zrn ter pasterizira in zamrzne. Sok iz pulpe plodov kakavovca in/ali koncentrirani sok iz pulpe plodov kakavovca se proizvede s predelavo (encimsko obdelavo, pasterizacijo, filtriranjem in koncentracijo).
                                    
                                       Značilna sestava sadne pulpe, soka iz pulpe in koncentriranega soka iz pulpe plodov kakavovca
                                    
                                    Beljakovine (g/100 g): 0,0 do 2,0
                                    Maščobe skupaj (g/100 g): 0,0 do 0,2
                                    Sladkorji skupaj (g/100 g): > 11,0
                                    Vrednost brix (° brix): ≥ 14
                                    pH: 3,3 do 4,0
                                    
                                       Mikrobiološka merila
                                    
                                    Skupno število (aerobnih) mikroorganizmov na ploščah: < 10 000  CFU  (1)/g
                                    Enterobakterije: ≤ 10 CFU/g
                                    
                                       Salmonella: odsotnost v 25 g
                                 
                              
                  
               (1)  CFU: kolonijska enota.“